Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 521/12/8803	Košice II, 25.4.2013
EEČ : 2-64-162-2013

U Z N E S E N I E

Trestná vec:	obvinený XXXXX a spol.  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
1/ 	Obvinení vyhlasujú, že spáchali skutky, za ktoré sú trestne stíhaní. Poškodenej uhradili spôsobenú škodu v zmysle znaleckého posudku za prítomnosti probačného a mediačného úradníka vo výške 786,-€ a za svoje protiprávne konanie sa poškodenej ospravedlnili, uistili ju, že v budúcnosti  sa obdobného konania už nedopustia.

2/ 	Obvinený XXXXX dňa 02.02.2013 zložil na depozitný účet Okresnej  prokuratúry XXXXX XXXXX č. XXXXX peňažnú sumu výške 100,-€, určenú vo výške 50,-€ štátu na peňažnú pomoc poškodeným trestnými činmi a vo výške 50,-€ na všeobecne prospešné účely na účet XXXXX

3/ Obvinená XXXXX dňa 02.02.2013 zložila na depozitný účet Okresnej  prokuratúry XXXXX XXXXX peňažnú sumu výške 100,-€, určenú vo výške 50,-€ štátu na peňažnú pomoc poškodeným trestnými činmi a vo výške 50,-€ na všeobecne prospešné účely na účet XXXXX

3/ Poškodená so zmierom súhlasí a vyhlasuje, že týmto sú jej nároky voči obvineným v tejto veci celkom uspokojené, škoda bola uhradená.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ  XXXXX pod spisovou značkou XXXXX
V  trestnej  veci vedenej  proti  obv. XXXXX a spol. pre prečin ublíženia na zdraví podľa § 20 , § 156  ods. 1 Trestného zákona na tom skutkovom základe, že  

-  dňa 27.07.2012 v čase okolo 14.10 hod v budove XXXXX XXXXX v Košiciach v priestoroch XXXXX pristúpili k poškodenej XXXXX, kde ju XXXXX zozadu schmatol za vlasy, udrel do zátylka hlavy, potom ju chytil za obe ruky, následkom čoho sa jej podvrtla noha a poškodená spadla na zem, potom ju začal ťahať smerom k východu, pričom ako spadla, tak jej spadla na zem aj peňaženka, z ktorej vypadli papierové peniaze v hodnote 40,-€ a mobilné telefóny, ktoré XXXXX zdvihla zo zeme, pričom počas celého tohto konania jej obaja vulgárne nadávali a kričali na ňu, že je to jej koniec, že im dlhuje peniaze, že s ňou urobia poriadky a potom ako do XXXXX vošiel privolaný pracovník SBS, tak XXXXX začal ťahať XXXXX preč, pričom jej z rúk vytrhol mobilné telefóny, ktoré potom odhodil a z miesta spoločne odišli, čím týmto svojim konaním spôsobili poškodenej XXXXX škodu vo výške 40,-€ a podľa znaleckého posudku ľahké zranenie, a to podvrtnutie krčnej oblasti chrbtice, podvrtnutie pravého členka, pomliaždenie záhlavia hlavy a pomliaždenie malíčka pravej nohy s dobou liečenia do 42 dní.

Odôvodnenie: 
	Uznesením Okresného riaditeľstva PZ, XXXXX, sp. zn. XXXXX zo   dňa 28.07.2012   bolo  podľa  § 199 ods. 1 Trestného poriadku bolo začaté trestné stíhanie a  dňa 08.08.2012 bolo podľa § 206 ods. 1 Trestného poriadku vznesené obvinenie XXXXX, XXXXX  pre zločin lúpeže podľa § 188 ods. 1 Trestného zákona a iné, pričom dňa 22.11.2012 boli obvinení vyšetrovateľom XXXXX upovedomení o zmene právnej kvalifikácie s tým, že skutok sa bude kvalifikovať ako prečin ublíženia na zdraví v zmysle § 156 ods. 1 Trestného zákona , ktorého sa dopustili na tom skutkovom základe ako je to uvedené vo výrokovej časti tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinení XXXXX, XXXXX a poškodená XXXXX uzavreli dňa   za prítomnosti probačného a mediačného úradníka na Okresnom súde XXXXX II dohodu o zmieri, v rámci ktorej poškodený nežiada žiadnu náhradu škody, žiada však ospravedlnenie od obvinených a prísľub do budúcna, že sa z ich strany nebude takéto konanie opakovať.

Obvinení slobodne, vážne, zrozumiteľne a určito vyhlásili, že spáchali skutok, za ktorý sú stíhaní, svoje konanie oľutovali, poškodenému  sa ospravedlnili a prisľúbili mu, že takéto konanie sa už nebude v budúcnosti opakovať, na znak čoho si podali ruky.

Obvinený XXXXX dňa 02.02.2013 zložil na depozitný účet Okresnej  prokuratúry XXXXX II č. XXXXX peňažnú sumu výške 100,-€, určenú vo výške 50,-€ štátu na peňažnú pomoc poškodeným trestnými činmi a vo výške 50,-€ na všeobecne prospešné účely na účet XXXXX

Obvinená XXXXX dňa 02.02.2013 zložila na depozitný účet Okresnej  prokuratúry XXXXX XXXXX peňažnú sumu výške 100,-€, určenú vo výške 50,-€ štátu na peňažnú pomoc poškodeným trestnými činmi a vo výške 50,-€ na všeobecne prospešné účely na účet XXXXX

Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na bezúhonné osoby obvinených a na ich  osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor